పొనుగుపాడులో నాట‌క సంబ‌రాలు | Prajasakti::Telugu Daily
Home » ఫీచర్స్ » పొనుగుపాడులో నాట‌క సంబ‌రాలు
Posted On: Wednesday,February 13,2019
పల్లెలన్నీ ఇప్పుడు పట్నాలవుతున్నాయి. దాంతోపాటు పల్లెసంప్రదాయాలూ నగరాలకు వలసపోతున్నాయి. కళాకారుల భాషలో చెప్పాలంటే.. పల్లెకళలు అంతకంతకు అంతరించిపోతున్నాయి. అలాంటి నేపథ్యంలో పల్లెవాకిట అచ్చతెలుగు నాటకం ఓ సంబరమైతే.. ఆ ఊరి ప్రజలకు.. నిజంగా అది పెద్దపండగనే చెప్పాలి. అదీ సంక్రాంతి రోజుల్లో.. నాటక, జానపద కళలు తమ ఇంటిముంగిట సయ్యాటలాడితే ఆ దృశ్య వీక్షణంలో కలిగే అనుభూతే వేరు. సరిగ్గా ఇలాంటి అనుభవాన్నే సొంతం చేసుకున్నారు గుంటూరుజిల్లా, నరసరావుపేటకు దగ్గరలోని పొనుగుపాడు గ్రామస్థులు. ఎప్పటిలాగే ఈ ఏడాదీ అభినయ నాటకపరిషత్‌ నాటకపోటీల ప్రదర్శనలు.. ఉత్సాహభరిత వాతావరణంలో జరిగాయి. పొనుగుపాడు వేదికగా వరసగా 14 ఏట నిర్వహించిన అభినయ నాటకోత్సవాల్లో ఈ ఏడాది ప్రత్యేకతలు చాలానే ఉన్నాయి.
పదండి.. 'సంగమం'లో ఆ విశేషాలు తెలుసుకుందాం!
పట్టుమని.. ఒక నాటకమో, నాటికనో ఆడించాలంటే.. ఈ రోజుల్లో చాలా గగనం. నాలుగు చేతులు కలిస్తేగానీ.. ఒక నాటకం ప్రదర్శించడానికి వీలుకాదు. అలాంటిది.. పద్నాలుగేళ్ళుగా ఒక గ్రామంలో ప్రతి ఏడాదీ క్రమం తప్పకుండా నాటక ప్రదర్శనలు జరపాలంటే.. ఎంతో కృషి, సాధన, తపన ఉండాలి. అన్నిటికీ మించి ఆర్థికపరమైన అండదండలు కావాలి. నిర్వాహణ వ్యయానికి వెనుకాడని అండ ఉండాలి. కానీ అలాంటివన్నీ ఒక్కడిగా, ఒంటరిగా కిందా మీదా కూడగట్టుకుని, ఆర్థిక ఇబ్బందుల్నీ లెక్కచేయకుండా నాటక ఉత్సవాలను నిర్వహించడం అంత సులువైన విషయం కాదు. అలా నాటకకళపై మక్కువతో దశాబ్దన్నర కాలంగా తాను పుట్టిపెరిగిన ఊరిలో నటుడు గద్దె శ్రీనివాస్‌ దాతల సహకారంతో నిర్వహిస్తున్న 'పొనుగుపాడు అభినయ నాటకోత్సవాలు' ఈ ఏడాది మరింత ప్రత్యేకతను సంతరించుకున్నాయి.
కదంతొక్కిన జానపదం
వినోదపు ఛానళ్ళ సంస్కృతి విస్తరించాక.. పల్లెల్లోనూ ఒకప్పటి సంప్రదాయ, జానపద కళారూపాల జాడ, ఊసు పెద్దగా ఉండటం లేదు. ఈ నాటకోత్సవ సందర్భాల్లో మాత్రం ఊరంతా జానపద కళారూపాలు వీధివీధినా కదంతొక్కాయి. వరసగా నాలుగు రోజులపాటు నిర్వహించిన ఈ ఆహ్వాన నాటికోత్సవ పోటీల్లో.. తొలిరోజు ఆరంభ సూచికంగా.. పాండిచ్చేరి, కేరళ నుంచి వచ్చిన జానపద కళాకారులు ప్రత్యేక ప్రదర్శనలతో, ఈ ఊరిప్రజల సమ్మేళనంగా ప్రత్యేకర్యాలీ నిర్వహించారు. అలా రెండవరోజు, చివరిరోజూ కాళీహట్టం, కోలాటం వంటి రాష్ట్రేతర జానపద కళాప్రదర్శనలు గ్రామప్రజల్లో నూతనోత్సాహాన్ని పంచిపెట్టాయి. ఇలా నాటిక ప్రదర్శనల సందర్భంలో జానపదాలు ప్రేక్షకులతో కలిసి సయ్యాటలాడటం భిన్నత్వంలో ఏకత్వాన్ని చాటిచెప్పింది. రెండు తెలుగు రాష్ట్రాల నుంచి వచ్చిన పలు నాటిక సమాజాలు పోటీల్లో ఉత్సాహంగా పాల్గొన్నాయి. ఈ ఉత్సవాల సందర్భంగా డీఎస్‌ దీక్షితులు, నాయుడు గోపి వంటి సీనియర్‌ రంగస్థల కళాకారులను ''అభినయ రంగస్థల పురస్కారం''తో నిర్వాహకులు ఘనంగా సత్కరించారు.
గత వైభావానికి గుర్తుగా
గుంటూరు జిల్లా ఫిిరంగిపురం మండలంలో గల పొనుగపాడు గ్రామానికి నాటకరంగం చరిత్ర చాలానే ఉంది. మారుమూల గ్రామమైనాగానీ తెలుగు రాష్ట్రాల్లో ఒకప్పుడు నాటక ప్రదర్శనలకు పెట్టింది పేరుగా విలసిల్లింది. శ్రీ శారద నాట్యమండలి పేరుతో గ్రామంలోని కళాకారులు కులమతాలకు అతీతంగా ఒక బృందంగా ఏర్పడి, నాటకాలు ప్రదర్శించేవారట! ఈ గ్రామంలోని పురాతన కాలంనాటి నుంచి కొనసాగుతున్న గ్రంధాలయంలో 1940లో పొనుగుపాడు శ్రీ శారద నాట్యమండలి కళాకారులు తీయించుకున్న ఫొటో ఇప్పటికీ భద్రంగానే ఉంది. దీనికీ ఓ కారణం ఉంది. పొనుగుపాడులోనే బొమ్మల రామస్వామి అనే ప్రసిద్ధ చిత్రకారుడు, ఫొటోగ్రాఫర్‌ ఉండేవారు. ఆయన తీసిందే ఆ ఛాయాచిత్రం. అలాగే ఈ పొనుగుపాడు గ్రామానికీ రాచరికపు చరిత్రా ఉంది. 11వ శతాబ్దానికి చెందిన అప్పటి పాలకులు నిర్మించిన పలు దేవాలయాలు ఇప్పటికీ ఈ గ్రామంలో నాటి ఆనవాళ్ళుగా ఉండటం విశేషం.
ఊరంతా సంబరంలా
రాష్ట్రంలో చాలా చోట్ల నాటక పరిషత్‌లు నిర్వహిస్తుంటారు. అయితే.. నిర్వాహణా లోపాలు చాలానే ఉంటాయి. పేరుమోసిన కళాపరిషత్‌లు సైతం కళాకారులకు సరియైన వసుతులు కల్పించడంలో విఫలమవుతుంటాయి. అయితే పొనుగుపాడు నాటకోత్సవాల్లో కళాకారుల గౌరవ మర్యాదలకు ఎక్కడా లోటుండదు. ఊరి ప్రజలు, పెద్దలూ దాతలుగా ఉత్సవాల్లో భాగస్వామ్యం కావడంవల్ల.. ఇతర ప్రాంతాల నుంచి వచ్చే కళాకారులకు, అభిమానులకు ఎలాంటి అసౌకర్యం కలుగకుండా భోజన, విడిది సౌకర్యాలను గ్రామస్థులే కల్పిస్తుంటారు. నాటకాల్లో పాల్గొన్న కళాకారులకు ప్రకటిత పారితోషకం, బహుమతులు, జ్ఞాపికలతోపాటు ప్రత్యేక కానుకలు, మహిళా కళాకారులకు సంప్రదాయ వస్త్రాలతో సత్కరించడం అభినయ నాటకపరిషత్‌ ఆనవాయితీ.
ఇలా తన పుట్టిన పెరిగిన గ్రామంలో.. నాటకకళను పునర్జీవింపచేస్తూ.. రాష్ట్ర, రాష్ట్రేతర కళాకారులతో ఏటా క్రమం తప్పకుండా నాటకపోటీలను నిర్వహిస్తున్న అభినయ శ్రీనివాస్‌ కృషి అభినందనీయం. స్ఫూర్తిదాయకం.
@ గంగాధర్‌ వీర్ల @
ఇది.. 50వ అభినయ ఉత్సవం
అభినయ థిóయేటర్‌ తరపున ఇప్పటివరకు 50 నాటకోత్సవాలు పూర్తయ్యాయి. దశాబ్దన్నర కాలంలో ఒక సంస్థ 50 నాటకోత్సవాలను నిర్వహించడం ఓ అరుదైన విషయం. ఇందుకు అనేక ప్రతికూలతలు, కావాలని విమర్శలు, అడ్డుపడే వ్యక్తుల్ని సైతం ఎదుర్కొని, నాటకరంగాన నిలబడటం కష్టమే. కానీ నాటకంపై గల అభిమానం, ప్రేమ వాటిన్నిటినీ తట్టుకోగలిగేలా చేస్తున్నాయి. రంగస్థల నటుడిగా ప్రారంభమైన నా నాటకప్రయాణం పరిషత్‌ నాటకాలు, వీధి నాటకాలు, సినిమాలుగానూ సాగింది. ఆ ప్రయాణంలో బాగంగా కేవలం నాటకం, నాటక కళాకారుల కోసం ''అభినయ'' అనే పత్రిక పెట్టి, దాని ద్వారా నాటకానికి ప్రయోజనం చేకూరే అనేక అంశాలను వెలుగులోకి తీసుకురావడం జరిగింది. ఇప్పటివరకు అభినయ తరఫున 340 నాటక ప్రదర్శనలు నిర్వహించాం. భవిష్యత్తులోనూ 'అభినయ' వారధిగా నాటక రంగానికి మరెన్ని సేవలు చేయాలన్నదే సంకల్పం.
ponugupaadulo naatika sambaraalu | Prajasakti::Telugu Daily
Home u feachers u ponugupaadulo naatika sambaraalu
Posted On: Wednesday,February 13,2019
pallelanni ippudu patnaalavutunnaayi. dantopatu pallesampradaayaaluu nagaraalaku valasapotunnaayi. kalaakaarula bhashalo cheppalante.. pallekalalu antakantaku antarinchipotunnaayi. alanti nepathyamlo pallevakita achchatelugu naatakam oo sambaramaite.. aa oori prajalaku.. nijamgaa adhi peddapandagane cheppali. adhee sankraanti rojullo.. naataka, jaanapada kalalu tama intimungita sayyaatalaadithe aa drushya veekshanamlo kalige anubhoothe vaeru. sarigga ilanti anubhavaanne sontam chesukunnaru guntoorujilla, narasaraopetaku daggaraloni ponugupaadu graamasthulu. eppatilaage ee edaadi abhinaya natakaparishathm naatakapotiila pradarsanalu.. utsaahabharita vaataavaranamlo jarigai. ponugupaadu vedikagaa varasagaa 14 eta nirvahinchina abhinaya natakotsavallo ee edaadi pratyekatalu chalane unnaayi.
padandi.. 'sangamam'loo aa visaeshaalu telusukundam!
pattumani.. oka naatakamo, naatikano aadinchaalante.. ee rojullo chala gaganam. naalugu chetulu kalistegaanii.. oka naatakam pradarsinchadaaniki veelukaadu. alantidi.. padnaalugellugaa oka graamamlo prati edaadi kramam tappakunda naataka pradarsanalu jarapalante.. entho krushi, saadhana, tapana undaali. annitikee minchi aardhikaparamaina andadandalu kavali. nirvaahana vyayaaniki venukaadani anda undaali. cony alantivanni okkadigaa, ontarigaa kinda meeda koodagattukuni, aardhika ibbandulni lekkacheyakunda naataka utsavaalanu nirvahinchadam anta suluvaina vishayam kaadu. alaa naatakakalapai makkuvatho dasabdannara kaalamgaa taanu puttiperigina oorilo natudu gadde srinivasse daatala sahakaaramtho nirvahistunna 'ponugupaadu abhinaya natakotsavalu' ee edaadi marinta pratyekatanu santarinchukunnaayi.
kadantokkina jaanapadam
vinodapu chhaanalla samskruti vistarinchaaka.. pallelloonuu okappati sampradaaya, jaanapada kalaaruupaala jaada, oosu peddagaa undatam ledu. ee natakotsava sandarbhaallo maatram oorantaa jaanapada kalaaruupaalu veedhiveedhinaa kadantokkaayi. varasagaa naalugu rojulapatu nirvahinchina ee aahvaana natikotsava potillo.. toliroju aarambha suuchikamgaa.. pandicheri, kerala nunchi vachina jaanapada kalaakaarulu pratyeka pradarsanalato, ee ooriprajala sammelanamgaa pratyekaryaali nirvahinchaaru. alaa rendavaroju, chivariroju kaliheettam, kolatam vanti rashtretara jaanapada kalaapradarsanalu gramaprajallo noothanotsaahaanni panchipettaayi. ilaa naatika pradarsanala sandarbhamlo jaanapadaalu prekshakulato kalisi sayyaatalaadatam bhinnatvamlo ekatwanni chaaticheppindi. rendu telugu rashtrala nunchi vachina palu naatika samaajaalu potillo utsaahamgaa palgonnayi. ee utsavaala sandarbhamgaa ds deekshitulu, nayudu gopi vanti seeniery rangasthala kalaakaarulanu ''abhinaya rangasthala puraskaaram''thoo nirvaahakulu ghanamgaa satkarinchaaru.
gatha vaibhaavaaniki gurtugaa
gunturu jilla phirangipuram mandalamlo gala ponugapadu graamaaniki naatakarangam charitra chalane undi. maarumuula graamamainaagaanii telugu rashtrallo okappudu naataka pradarsanalaku pettindi paerugaa vilasillindi. shree saarada naatyamandali paerutho graamamlooni kalaakaarulu kulamataalaku ateetamgaa oka brundamgaa erpadi, naatakaalu pradarsinchevaarata! ee graamamlooni puraatana kalamnati nunchi konasaagutunna grandhaalayamlo 1940loo ponugupaadu shree saarada naatyamandali kalaakaarulu teeyinchukunna foto ippatikee bhadramgaane undi. deenikee oo kaaranam undi. ponugupadulone bommala ramaswamy ane prasiddha chitrakaarudu, photographershy undevaaru. aayana teesinde aa chayachitram. alaage ee ponugupaadu gramaniki racharikapu charitra undi. 11va sataabdaaniki chendina appati paalakulu nirminchina palu devalayalu ippatikee ee graamamlo naati aanavaallugaa undatam visesham.
oorantaa sambaramla
rashtramlo chala chotla naataka parishathnalu nirvahistuntaaru. ayithe.. nirwahana lopalu chalane untaayi. perumosina kalaaparishatilu saitam kalaakaarulaku sariyaina vasutulu kalpinchadamlo viphalamavutuntaayi. ayithe ponugupaadu natakotsavallo kalaakaarula gaurava maryaadalaku ekkada lotundadu. oori prajalu, peddaluu daatalugaa utsavaallo bhagaswamyam kavadamvalla.. itara praantaala nunchi vache kalaakaarulaku, abhimaanulaku elanti asoukaryam kalugakunda bhojana, vididi soukaryaalanu gramasthule kalpistuntaaru. naatakaallo palgonna kalaakaarulaku prakatita paaritoshakam, bahumatulu, ghnaapikalathopaatu pratyeka kaanukalu, mahila kalaakaarulaku sampradaaya vastraalatoe satkarinchadam abhinaya natakaparishathm aanavaayitii.
ilaa tana puttina perigina graamamlo.. naatakakalanu punarjeevimpachestuu.. rashtra, rashtretara kalaakaarulatoe eta kramam tappakunda naatakapotiilanu nirvahistunna abhinaya srinivasse krushi abhinandaneeyam. sphuurtidaayakam.
@ gangadharm veerla @
idhi.. 50va abhinaya utsavam
abhinaya theatershe tarapuna ippativaraku 50 natakotsavalu puurtayyaayi. dasabdannara kaalamlo oka samstha 50 naatakotsavaalanu nirvahinchadam oo arudaina vishayam. induku aneka pratikuulatalu, kaavaalani vimarsalu, addupade vyaktulni saitam edurkoni, naatakaramgaana nilabadatam kashtame. cony naatakampai gala abhimanam, prema vaatinnitinii tattukogaligela chestunnayi. rangasthala natudigaa praarambhamaina naa naatakaprayaanam parishathna naatakaalu, veedhi naatakaalu, sinimaalugaanuu saagindi. aa prayaanamlo bagamga kevalam naatakam, naataka kalaakaarula kosam ''abhinaya'' ane patrika petti, daani dwara naatakaaniki prayojanam chekure aneka amsaalanu veluguloki teesukuraavadam jarigindi. ippativaraku abhinaya tarafuna 340 naataka pradarsanalu nirvahinchaam. bhavishyattuloonuu 'abhinaya' vaaradhigaa naataka rangaaniki marenni sevalu cheyalannade sankalpam.